open-index/open-wikipedia-markdown huggingface dataset:
Թոշախանա

**Թոշախանա** (), Բանգլադեշի նախագահի և վարչապետի ստացած նվերների մասնագիտացված գանձարան։ Նվերները համարվում են գանձարանի սեփականություն և պահվում են Բանգաբհաբանում գտնվող նախագահական պալատի մաս կազմող Թոշախանայում։ Թոշախանայի մի քանի իրեր պահվում են Ազգային թանգարանում և Թոշախանա թանգարանում, որը կառուցվել է 2018 թվականին։

## Պատմություն
«Թոշախանան» սանսկրիտ/պարսկերեն բառ է, որը նշանակում է *գանձապետարան/գանձատուն*։ Հնդկաստանի բրիտանական իշխանության տարիներին Արևելյան Հնդկաստանի առևտրային ընկերության պաշտոնյաները տեղական իշխաններից և այլ բարձրաստիճան անձանցից ստացված նվերներն ավանդադրում էին Թոշախանա ընկերությունում։ Բանգլադեշի Թոշախանան գտնվում է նախագահական պալատում՝ Բանգաբհաբանում։ Գանձապետարանում պահվում են Բանգլադեշի դրոշը, որը տարվել է Լուսին, և լուսնի ժայռի նմուշ։ Ավելի քան հազար արտեֆակտներ նվիրաբերվել են Բանգլադեշի ազգային թանգարանին։ Թոշախանան կառավարվում է Նախարարների կաբինետի կողմից։

### Թանգարան
2018 թվականի նոյեմբերին վարչապետ Շեյխ Հասինան բացել է Թոշախանայի թանգարանը Թոփխանայի ճանապարհին՝ Բանգաբանդհուի ռազմական թանգարանի մոտակայքում։ Վարչապետ Շեյխ Հասինան ասել է, որ Բանգլադեշի ազգայնական կառավարության օրոք մի քանի նվերներ ոչնչացվել են, քանի որ դրանց վրա գրված էր իր անունը և արված էր նավակի խորհրդանիշը։ Թանգարանում կպահպանվեն այն նվերները, որոնք պետության սեփականությունն են։ Թանգարանը տեղցակայվում է հինգհարկանի շենքում, որը կառուցվել է Բանգլադեշի բանակի կողմից։

## Ծանոթագրություններ

Կատեգորիա:1971 հիմնադրումներ Բանգլադեշում
Կատեգորիա:1971 հիմնադրված թանգարաններ
Կատեգորիա:Բանգլադեշի թանգարաններ
Ժամանակակից կրոնական արվեստի հավաքածու

**Ժամանակակից կրոնական արվեստի հավաքածու** (), ժամանակակից կրոնական արվեստի պատկերասրահ Վատիկանում, որը բացվել է 1973 թվականին։

## Պատմություն
Հավաքածուն ստեղծվել է Հռոմի պապ Պողոս VI-ի ցուցումով։ Հավաքածուի առաջին 30 նկարները (1956-1957) սկզբնապես գտնվել են Վատիկանի պատկերասրահում։ Այնուհետև հավաքածուի մի մասը տեղավորվել է Բորջայի հարկաբաժիններում։
[ձախից|մինի| [Վինսենթ վան Գոգ. Պիետա, 1889 թվական]]
55 ցուցասրահներում ներկայացված են ժամանակակից արվեստի գործեր՝ գեղանկարչություն, քանդակ, կիրառական արվեստ, գրաֆիկա, վիտրաժներ, որոնք նկարիչներն ու հավաքորդները նվիրել են Վատիկանին։ Վաղ հավաքածուն պարունակում էր Էլ Գրեկոյի, Սիմոնե Մարտինիի, Տոսիի, Մանչինիի և այլոց ստեղծագործությունները։

Հավաքածուի ֆոնդերում ներառված են ամբողջ աշխարհի նկարիչների շուրջ 800 ստեղծագործություններ։ Նրանց թվում են Օգյուստ Ռոդենը, Անրի Մատիսը (*«Տիրամայրը երեխայի հետ»*), Վինսենթ վան Գոգը (*[[Պիետա (Վան Գոգ)|«Պիետա»]]*), Մորիս Դենին, Սալվադոր Դալին, Պաուլ Կլեեն, Էռնստ Բառլախը, Մաքս Բեքմանը, Մարկ Շագալը (*«Քրիստոսն ու նկարիչը»*), Օտտո Դիքսը, Օսկար Կոկոշկան, Պաբլո Պիկասոն, Խոսե Դավիդ Սիկեյրոսը, Օդիլոն Ռեդոնը, Մորիս Ուտրիլլոն, Վասիլի Կանդինսկին, Ժորժ Բրաքը, Ամեդեո Մոդիլիանին, Ռենատո Գուտտուզոն, Ջակոմո Բալլան, Բեռնար Բյուֆեն, Ջորջո դե Կիրիկոն, Ջորջո Մորանդին, Ժորժ Ռուոն (*«Աշունը Նազարեթում»*), Էդուարդո Չիլիդան, Ֆրենսիս Բեկոնը, Ջակոմո Մանցուն, Ալֆրեդ Մանեսիեն և այլք։

## Ծանոթագրություններ

## Գրականություն
* 

Կատեգորիա:1973 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Ժամանակակից արվեստի թանգարաններ
Կատեգորիա:Կրոնական թանգարաններ
Կատեգորիա:Համաշխարհային ժառանգություն Վատիկանում
Կատեգորիա:Վատիկանի թանգարաններ
Հին քաղաքապետարան (Պորվոո)

մինի|Պորվոոյի քաղաքապետարանը 1900 թվականին
**Պորվոոյի հին քաղաքապետարան** (, ), Հին Պորվոո քաղաքի գլխավոր շենքերից մեկը։ Քաղաքապետարանը պատմականորեն եղել է Պորվոոյի ամենակարևոր շենքերից և Ֆինլանդիայի ամենահին քաղաքապետարաններից մեկը։

Քաղաքապետարանի շենքը կառուցվել է 1762-1764 թվականներին, աշտարակը կառուցվել է ավելի ուշ՝ 1771 թվականին։ Քաղաքապետարանի շինարարության համար հողը հատկացրել է ռատման Ռալինգը, որի անունով էլ կոչվել շենքի անկյունին հարող նեղ նրբանցքը։

Հին քաղաքապետարանում ժամանակին տեղակայված էր քաղաքային վարչակազմը, գրանցման բաժինը, քաղաքային խորհուրդը և օրենքի պահապանների գրասենյակը։ 1809 թվականի գարնանը՝ Պորվոոյի սեյմի ժամանակ, երկրորդ հարկում նիստեր են վարել ազնվականության և բուրժուազիայի ներկայացուցիչները։

Ավելի ուշ քաղաքապետարանում շինարարական թերություններ են հայտնաբերվել։ Դրանք հիմնականում կարելի էր տեսնել վերևի թեք աստիճանների վրա։ Սակայն Քաղաքային թանգարանային ասոցիացիան փրկել է այն քանդումից և վերածել թանգարանի։ Թանգարանային գործունեությունը շենքում սկսվել է 1896 թվականից։ Քաղաքապետարանում ցուցադրվում էին հայտնի ֆինն նկարիչներ Ալբերտ Էդելֆելթի և Յոհան Կնուտսոնի կտավները, ինչպես նաև մշակույթի այլ գործեր։ Երրորդ հարկում ներկայացված է մի ցուցադրություն, որը պատմում է Պորվոոյում ազնվական կյանքի մասին։

## Ծանոթագրություններ

Կատեգորիա:1764 կառուցումն ավարտված շենքեր և կառույցներ
Կատեգորիա:1764 հիմնադրումներ
Կատեգորիա:Թանգարաններ այբբենական կարգով
Կատեգորիա:Ֆինլանդիայի թանգարաններ
Էլ Գրեկոյի թանգարան (Տոլեդո)

**Էլ Գրեկոյի թանգարան** (), թանգարան Իսպանիայի Տոլեդո քաղաքում, որտեղ երկար տարիներ ապրել ու ստեղծագործել է Կրետեում ծնված և հունական ծագում ունեցող նկարիչ էլ Գրեկոն՝ Դոմենիկոս Թեոտոկոպուլոսը (1541–1614):

## Թանգարան
Գտնվում է Տոլեդոյի հրեական թաղամասում։ Բացվել է 1911 թվականին։ Բաղկացած է երկու շինությունից, որոնցից մեկը կառուցվել է 16-րդ դարում, մյուսը՝ 20-րդ դարասկզբին։ Թանգարանում պահվում են Էլ Գրեկոյի բազմաթիվ գործեր, որոնց մեծ մասը վերաբերում է նրա ստեղծագործական գործունեության ուշ շրջանին։ Հավաքածուում տեղ են գտել նաև 17-րդ դարի իսպանացի այլ նկարիչների աշխատանքներ, ինչպես նաև՝ այդ դարաշրջանի կահույք և խեցեղեն, որը հայտնաբերվել է Տոլեդոյի գավառի Տալավերա դե լա Ռեյնա բնակավայրի մերձակայքում կատարված հնագիտական պեղումների արդյունքում։


File:"Casa del Greco" (Toledo). Portada.jpg|Մուտքը
File:Museo del Greco 05.jpg|Սբ. Սեբաստիանի պատկերը հախճասալի վրա
File:Casa de El Greco (Toledo). Patio.jpg|Բակը


## Հավաքածուն
;Էլ Գրեկոյի «Առաքյալներ» նկարաշարը

Քրիստոսի ու իր 12 աշակերտների պատկերներով, 13 նկարներից բաղկացած շարք է, որն Էլ Գրեկոն ստեղծել է 1610-1614 թվականներին Տոլեդոյի *Hospital de Santiago* հիվանդանոցի համար։ Բոլորը 97 x 77 սմ չափսի յուղաներկ աշխատանքներ են։


File:Apostolate paintings in El Greco Museum in Toledo, Spain.jpg|Ցուցասրահը
File:El Greco - Christ as Saviour - Google Art Project.jpg|*Քրիստոսը որպես փրկիչ*
File:El Greco - St. Peter - Google Art Project.jpg|*Սբ. Պետրոս*
File:El Greco - St. Paul - Google Art Project.jpg|*Սբ. Պողոս*
File:El Greco - St. John - Google Art Project.jpg|*Սբ. Հովհաննես Ավետարանիչ*
File:El Greco - St. James the Greater - Google Art Project.jpg|*Սբ. Հակոբոս Ավագ*
File:El Greco - St. Bartholomew - Google Art Project.jpg|*Սբ. Բարդուղիմեոս*
File:El Greco - St. Jude Thaddeus - Google Art Project.jpg|*Սբ. Թադեոս (Jude)*
File:El Greco - St. Simon - Google Art Project.jpg|*Սբ. Սիմոն*
File:El Greco - St. Matthew - Google Art Project.jpg|*Սբ. Մաթևոս*
File:El Greco - St. Thomas - Google Art Project.jpg|*Սբ. Թովմա*
File:El Greco - St. Philip - Google Art Project.jpg|*Սբ. Փիլիպոս*
File:El Greco - St. James the Less - Google Art Project.jpg|*Սբ. Հակոբոս Կրտսեր*
File:El Greco - St. Andrew - Google Art Project.jpg|*Սբ. Անդրեաս*


;Այլ աշխատանքներ
Էլ Գրեկոյի և իսպանացի այլ նկարիչների գործեր թանգարանի հավաքածուից.

## Ծանոթագրություններ

## Արտաքին հղումներ
* Museum website
*Photos and history in Maravillas Ocultas de España

Կատեգորիա:1911 հիմնադրումներ Իսպանիայում
Կատեգորիա:1911 հիմնադրված թանգարաններ
Կատեգորիա:Իսպանիայի արվեստ
Կատեգորիա:Իսպանիայի թանգարաններ
Կատեգորիա:Տոլեդո
Հենրիետ Մայեր-վան դեն Բերգ

**Հենրիետ Մայեր-վան դեն Բերգ** (, ),  թանգարանի բելգիացի հիմնադիր, որը հայտնի է Մայեր վան դեն Բերգ թանգարանի շենքը շահագործման հանձնելով ու թանգարանը հիմնելով։ Նա մինչև իր կյանքի վերջ եղել է թանգարանի ֆոնդապահը։

Անտվերպենի սենատոր Ժան Ֆելիքս Վան դեն Բերգի դուստրն էր։ Հայրն իր եղբոր՝ Մաքսիմիլիենի հետ ղեկավարում էր «La Cloche» գարեջրի գործարանը։ 1857 թվականին Հենրիետն ամուսնացել է քյոլնցի գործարար Էմիլ Մայերի հետ, ով Անտվերպեն էր տեղափոխվել իր ընտանեկան դեղագործության և համեմունքների բիզնեսի համար արտոնագիր ստանալու։ Ունեցել են երկու որդի՝ Ֆրիցն ու Օսկարը։ 1879 թվականին ամուսնու մահից հետո Հենրիետը դուրս է եկել հասարակությունից, բայց սկսել արվեստ ուսումնասիրել։ Նրա ավագ որդին՝ Ֆրիցը, դադարեցրել է ուսումը՝ մոր հետ տեղափոխվելու համար, իսկ Օսկարն ստանձնել է ընտանեկան բիզնեսի կառավարումը։  1887 թվականին Ֆրիցն ընդունել է մոր ազգանունը և 1888 թվականին երկու որդիներն էլ ստացել են ազնվականի կոչումներ, որից հետո Ֆրիցն արվեստի աշխարհում հայտնի է դարձել որպես «Ասպետ Մայեր-վան դեն Բերգ»։

## Թանգարանի հիմնադրում
Իր ամուսնու կենդանության օրոք Հենրիետը, հավանաբար, արդեն ակտիվ է եղել որպես հավաքորդ, քանի որ թանգարանի արխիվներում պահպանվում են նրա որդի Ֆրիցի «Մայրիկ» նշումներն այն աշխատանքների վրա, որոնք գնվել են Հենրիետի կողմից։ Մոր մոտ բնակության համար տեղափոխվելուց հետո որդին սկզբից զբաղվել է իր սեփական դրամագիտական հավաքածուով, որից հետո ուշադրությունը բևեռել է ընտանեկան արվեստը դասակարգելու և կատալոգների բաժանելու վրա։ 1892 թվականին մայր ու որդի վաճառել են իրենց հավաքածուի մի ստվար մասը, ենթադրաբար Ֆրիցին թանգարան հիմնելու համար լուրջ ձեռքբերումներ կատարելու հնարավորություն ապահովելու համար։ Հաջորդ ինը տարիների ընթացքում որդին արվեստի դիլեր է դարձել, վաճառքներ ու գնումներ կատարել՝ իր աճող հավաքածուն ավելացնելու համար։ Նրա անժամանակ մահվանից հետո մայրն իրականացրել է որդու երազանքը, վարձել է ճարտարապետ Ժոզեֆ Հերտոգսին գոթական ոճով հարակից շենք կառուցելու համար, իր որդու գույքը վերահսկելու նպատակով վարձել խորհրդականներ, միևնույն ժամանակ փաստաթղթեր ապահովել թանգարանի համար նախատեսված հիմնական հավաքածուի վերաբերյալ։ Նա ինքնուրույն համադրել է թանգարանը մինչ իր մահը՝ թողնելով ժառանգություն, որը պահպանվել է մինչ օրս։

## Ծանոթագրություններ

## Արտաքին հղումներ
* Museum Mayer van den Bergh in 'Openbaar Kunstbezit Vlaanderen'

Կատեգորիա:Բարեգործներ
Կատեգորիա:Բելգիացի կանայք
Կետե Կոլվիցի տուն-թանգարան (Մորիցբուրգ)

300px|մինի|Տուն-թանգարանը
**Կետե Կոլվիցի տուն-թանգարան (Մորիցբուրգ)** (), նախկինում՝ **Ռյուդենհոֆ**/ **Rüdenhof**), Գերմանիայում նկարչուհի Կետե Կոլվիցի կյանքի ու ստեղծագործության արտացոլմանը նվիրված երեք թանգարաններից մեկը (մյուս երկուսը գտնվում են Բեռլինում և Քյոլնում)։ Գործում է Սաքսոնիա երկրամասի մայրաքաղաք Դրեզդենին մերձակա Մորիցբուրգ քաղաքում, որտեղ նկարչուհին անց է կացրել իր կյանքի վերջին ամիսները՝ 1944 թվականի օգոստոսից մինչև իր մահը 1945 թվականի ապրիլի 22-ին։ Ըստ քաղաքային իշխանությունների որոշման՝ հուշաթանգարանը պետք է բացվեր դեռևս 1945 թվականին, սակայն դրա բացումը ձգձգվել է մինչև նկարչուհու մահվան 50-րդ տարելիցը և կայացել է 1995 թվականի ապրիլի 22-ին։

## Թանգարանի մշտական ցուցադրություն
Մորիցբուրգյան թանգարանի հավաքածուում Կետե Կոլվիցի աշխատանքների քանակն այնքան մեծ չէ, որքան Քյոլնի ու Բեռլինի թանգարաններինը։ Այստեղ հիմնականում ուշադրությունը սևեռվել է նկարչուհու կենսագրության և հոգեկերտվածքի արտացոլման վրա։ Ցուցադրվող նյութը ժամանակագրական կարգով դասավորել են յոթ սենյակներում՝ զուդադրությամբ ներկայացնելով կին արվեստագետի կենսագրության առանձին դրվագներն ու յուրաքանչյուր կոնկրետ շրջանում ստեղծած գործերը։ Ընդ որում՝ ներկայացված են նաև լուսանկարներ, քաղվածքներ նկարչուհու օրագրերից ու նամակներից։

## Ժամանակավոր ցուցադրություններ
Թանգարանում կազմակերպվում են նաև ժամանակավոր ցուցահանդեսներ, որոնք նվիրվում են կամ Կետե Կոլվիցի ստեղծագործության առանձին կողմերի վերհանմանը, կամ նրա ժամանակակից  այլ արվեստագետների ստեղծագործությունների արտացոլմանը։ Գործում է նաև արհեստանոց, որտեղ փորագրանկարչությամբ հետաքրքրվողները կարող են ծանոթանալ գրավյուրների ստեղծման նրբություններին և տպագրական մամլակով աշխատելու ձևերին։

## Տես նաև
Կետե Կոլվից
Կետե Կոլվիցի թանգարան

## Ծանոթագրություններ

## Արտաքին հղումներ
* Käthe-Kollwitz-Haus Moritzburg — Homepage

Կատեգորիա:1995 հիմնադրումներ Գերմանիայում
Կատեգորիա:1995 հիմնադրված թանգարաններ
Կատեգորիա:Գերմանիայի կենսագրական թանգարաններ
Կատեգորիա:Սաքսոնիայի թանգարաններ
Ռախիմ Աբրամով

**Ռախիմ Աբրամով** (, ), ռուս հիփ հոփ կատարող և տեսաբլոգեր (տիկտոկեր)։ Առավել հայտնի է իր «Fendi» երգով։ Ռուսաստանի ամենաբարձր վարձատրվող տիկտոկերն է։

## Վաղ կյանք
Ծնվել է 1998 թվականի մարտի 15-ին, Սիբիրում։ Ունի երկու եղբայր։

Պատանեկության տարիներին զբաղվել է ֆուտբոլով, վոլեյբոլով և բասկետբոլով։ Ուսման համար տեղափոխվել է Չիտա, սակայն նրան չեն ընդունել տեխնիկում։ Ավելի ուշ Ռախիմը գործուղվել է Մոսկվա, ծրագրավորում է սովորել։

## Կարիերա
Պատմության և կերպարվեստի ուսուցիչները ոգևորել են Ռախիմին ստեղծել սեփական կատակերգական տեսանյութեր, որոնք նա տեղադրել է ցանցում։ Աբրամովը ՅուԹյուբում ստեղծել է ալիք, բայց այն նրան հաջողություն չի բերել։ 2018 թվականին սկսել է կարճ տեսանյութեր տեղադրել Ինստագրամում։ Նույն տարում նա TikTok-ում օգտանուն է բացել, որը նրան հայտնիություն է բերել։

2019 թվականին սկսել է իր առաջին երգերը ձայնագրել, դրանցից ամենահաջողը դարձել էր «Ո՞վ է քեզ ասել» երգը, որը նա ձայնագրել է մի քանի ժամվա ընթացքում։ Երգի պրոդյուսերը եղել է Slava Marlow-ն։

2020 թվականի հուլիսի 17-ին Ռախիմը թողարկել է «Fendi» սինգլը, որը դարձել է ամենահայտնին նրա կարիերայում։

2020 թվականի սեպտեմբերի 25-ին թողարկվել է «Milly Rock» երգը։

2020 թվականի հոկտեմբերի 2-ին թողարկվել է «Fendi» երգի տեսահոլովակը։

## Կոնֆլիկտներ
##### Գանվեստ
2020 թվականի սեպտեմբերին ռուս ռեփեր Գանվեստը թողարկել է «Fendi2» երգը, որն ամբողջությամբ կրկնօրինակվել էր Ռախիմի «Fendi» երգի կրկներգից։ Երգի թողարկումից առաջ Ռուսլանը գրել է. «Կա միայն մեկ բնօրինակ, և դա իմն է»։ Դա դուր չի եկել Ռախիմին, որի արդյունքում նրանց միջև վեճ է ծագել։

##### T-Fest
2020 թվականի սեպտեմբերի 24-ին Ռախիմը Ինստագրամում հրապարակել է հատված «Milly Rock» երգից։ Երկրպագուները մեղադրել են նրան T-Fest-ի գործիքային մասերից գողանալու համար։ Ավելի ուշ Ռախիմը Ինստագրամ-պատմություն է հրապարակել, որտեղ նա հարցրել է. «Ինչո՞ւ են ինձ գրում, որ ես գողացել եմ քո բիթը, T-Fest»: The Limba-ն պարզաբանել է իրադրությունը, ասելով, որ գործիքավորումը վարձակալվել է։

## Սկավառակագրություն
**Սինգլներ**
**Որպես գլխավոր կատարող**

## Մրցանակներ, առաջադրումներ

## Ծանոթագրություններ

Կատեգորիա:Ռուս բլոգերներ
Կատեգորիա:Ռուս երգիչներ
Կատեգորիա:Ռուս ռեփերներ
Կատեգորիա:Ռուս տիկտոկերներ
Անմոռանալի օր (ֆիլմ)

**«Անմոռանալի օր»**, 2018 թվականին նկարահանված հայկական ռոմանտիկ կատակերգություն։ 

Ֆիլմի պրեմերիան տեղի է ունեցել 2018 թվականի հոկտեմբերի 8-ին։

Ֆիլմի ռեժիսոր և սցենարիստը Հենրի Քոչարյանն է, օպերատորը` Եղիշե Սեղեմոնյանը, սցենարի համահեղինակը` Արմեն Վարդանյանը։ Ֆիլմում նկարահանվել են Արթուր Սիմոնյանը, Թաթուլ Բոստանչյանը, Մովսես Նիկողոսյանը, Գոշ Հակոբյանը, Պերճ Աբովյանը, Վազգեն Ծատինյանը, Էլեն Գևորգյանը, Նարեկ Մախսուդյանը և այլք։

Ֆիլմի նկարահանումներն իրականացվել են Երևանից 200 կմ հեռավորության վրա գտնվող Լոռու մարզի Ակներ գյուղում։

## Սյուժե
Ֆիլմը չորս ընկերների մասին է, ովքեր որոշում են մեկ օր անցկացնել քաղաքից դուրս` իրենցից մեկի պապիկի տանը։ Հասնելով հեռավոր և ժամանակակից կյանքից կտրված գյուղ՝ տղաներից մեկն անսպասելի սիրահարվում է։ Տղաները փորձում են ամեն բան անել՝ օգնելու իրենց սիրահարված ընկերոջը շահել այդ աղջկա սիրտը և ընթացքում ստիպված են լինում հաղթահարել փոքրիկ փորձություններ։

## Ծանոթագրություններ

## Արտաքին հղումներ
* Անմոռանալի օր | Kinodaran

Կատեգորիա:Հայերեն ֆիլմեր
Քելլի Բարեթ

**Քելլի Բարեթ** (, ), հեռուստատեսության, կինոյի և մյուզիքլի ամերիկացի դերասանուհի

## Կենսագրություն
Քելլի Բարեթը ծնվել է 1984 թվականի հունվարի 26-ին ԱՄՆ-ի Վիրջինիա նահանգի Վիրջինիա Բիչ քաղաքում։ Ավարտել է գեղարվեստական դպրոցը, իսկ հետո՝ Ֆիլադելֆիայի արվեստի դպրոցը։

2002 թվականին Քելլին առաջնելույթ է ունեցել կինոյում։ 2008 թվականին մասնակցել է «Դարի ռոքը» արտաբրոդվեյական մյուզիքլի նկարահանումներին։ Խաղացել է «Էյս» (2006-2007), «Թագավորական ընտանիք» (2009), «Անասնաբույժ» (2015) և այլ ներկայացումներում։

2017 թվականին «Պատժողը» սերիալում խաղացել է Մարիա Կասլի դերը։ 2018 թվականին «Էմմա» մյուզիքլում խաղացել է գլխավոր դերը։ 2019 թվականին «Ֆոսի/Վերդոն» սերիալում խաղացել է Լայզա Մինելլիի դերը։

## Անձնական կյանք
2014 թվականի հոկտեմբերի 26-ին ամուսնացել է դերասան Ջորդան Սպեկտորի հետ։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:Ամերիկացի մոդելներ
Կատեգորիա:Թատրոնի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի կանայք
Կատեգորիա:Թատրոնի ամերիկացի դերասանուհիներ
Նեսրին Սիփահի

**Նեսրին Սիփահի** (, ), թուրք երգչուհի, որը մասնագիտացած է թուրքալեզու երաժշտության մեջ։

## Կյանք
Նեսրին Սիփահին ծնվել է Ստամբուլի Բաքըրքյոյ թաղամասում, 1934 թվականի նոյեմբերի 29-ին։

Նրա ծնողները ղրիմյան ծագում ունեին։ Երկու եղբայրները՝ Նիհաթն ու Չեթինը, թատրոնի դերասաններ էին։ Ավարտել է  Բաքըրքյոյի միջնակարգ դպրոցը։ 1950 թվականի կարճ ամուսնությունից հետո, 1957 թվականի հունվարի 23-ին նա կրկին ամուսնացել է Հասան Ալդեմիր Սիփահիի հետ։ Ունեցել է երկու որդի։ Յունուս Էմրեն ծնվել է 1957 թվականին, Կանդեմիրը` 1968 թվականին։

## Երաժշտական կարիերա
Դեռ դեռահաս տարիքում նա հետաքրքրվում էր երաժշտությամբ։ Թեև սկզբում կատարում էր արևմտյան երաժշտություն, սակայն հետագայում Նեսրին Սիփահին սկսել է երգել թուրքական երգեր։ 1953 թվականին նա աշխատանքի է ընդունվել «Ankara Radio»-ում, որն այդ ժամանակ համարվում էր երաժշտական գլխավոր ուսումնական կենտրոնը։

1960 թվականին Նեսրին Սիփահին Անկարայում սկսել է աշխատել որպես բեմական կատարող։ Թուրքիայում համերգներից հետո նա ելույթ է ունեցել նաև արտասահմանյան շատ երկրներում։

1971 թվականից դեպի Խորհրդային Միություն կատարած իր շրջագայության ժամանակ նա երգում էր նաև թուրքերեն, ադրբեջաներեն, ռուսերեն և հայերեն լեզուներով։

Նեսրին Սիփահին ելույթ է ունեցել ԱՄՆ-ում, Գերմանիայում, Ֆրանսիայում, Կանադայում, Ավստրալիայում, Մարոկկոյում, Թունիսում, Սիրիայում, Եգիպտոսում, Իսպանիայում և Կիպրոսում։ Թողարկել է շուրջ չորս հարյուր սինգլ։ 1974 թվականին նա թողարկել է «Յաշու Ֆեներբախչե» («Live Live Fenerbahçe») երգը, որը մարտական երգ էր «Ֆեներբախչե» ֆուտբոլային ակումբի համար։

Որպես դերասանուհի նկարահանվել է միայն մեկ` «Կալբիմդեկի Սերսերի» («Խաբեբան իմ սրտում») ֆիլմում, 1965 թվական։

## Մրցանակներ
Ունի մի քանի ոսկե ձայնապնակ։

1998 թվականին նա ստացել է Թուրքիայի պետական արտիստուհու կոչում։

2017 թվականին նա հատուկ մրցանակ է ստացել նախագահական համալիրում տեղի ունեցած արարողության ժամանակ և ստացել է իր մրցանակը Ռեջեփ Թայիփ Էրդողանի կողմից։

## Սկավառակագրություն
1970 թվականից սկսած նա թողարկել է LP-ներ և CD-ներ.
* 1970 - (?)` *La Chanson D’Amour En Turquie*
* 1970` «Սուաթ Սեյն»
* 1970` *Ve İkinci Dünyası*
* 1970` «Nalkesen’in Eserleri»
* 1970` «Nesrin Sipahi»
* 1970` *Avni Anıl'ın Eserleri*
* 1971` *Bir Bahar Akşamı*
* 1972` *Türk Sanat Müziğinden Seçmeler*
* 1973` *Ve Türk Sanat Müziğinin 12 Pırlantası*
* 1973` «Օսման Նիհաթ Ակինին Սեչմե Էսերլերի»
* 1983` *Aşk Mevsime Bakma* z
* 1991` «Նեսրին Սիփահին և Քուդսի Էրգուներ-Շարկի անսամբլը (Love Songs Of Istanbul)»
* 2009` «Նեսրեն Սիփահեդին Թյուրքյուլեր»

## Ծանոթագրություններ

## Արտաքին հղումներ
* Siyt Osman // dailymotion.com
* Nesrin Sipahi - Biyografya на biyografya.com
* Ղրիմի թաթար երգչուհի Նեսրին Սիփահին 80 տարեկան է // մարտ, 2007
* (14) Երգչուհի Նեսրին Սիփահին` թաթար-ղրիմյան արտույտ - YouTube
* (14) Նեսրին Սիփահի - YouTube
Լուիզա Հոլթյուիսեն

**Սանդրինա Լուիզա Գերտրուդա Հոլթյուիսեն** (, ), հոլանդացի արվեստի հավաքորդ, որը հիմնադրել է Ամստերդամի Վիլլեթ-Հոլթյուիսեն թանգարանը։

## Կենսագրություն
Ծնվել է Նիդեռլանդների Ամստերդամ քաղաքում և եղել պատուհանի ապակու և ածխի վաճառքով զբաղվող մեծահարուստ վաճառական Պիտեր Ժերար Հոլթյուիսենի միակ զավակը։ Հայրը մահացել է 1858 թվականին, իսկ 1861 թվականին Լուիզան ամուսնացել է Աբրահամ Վիլեթի հետ ու ապրել բոհեմական կյանքով, ճանապարհորդել, արվեստի հավաքորդությամբ զբաղվել։ Նրանց արվեստի հավաքածուում կային Լուիզայի կողմից գնված գործեր, որոնցից ամենաթանկարժեք կտավը Բլեզ Դեգոֆի հեղինակած 50000  արժողությամբ մի նատյուրմորտ էր։

Մահացել է անզավակ 1895 թվականին Ամստերդամում, ամուսնու մահից մի քանի տարի անց։ Տունն ամբողջ պարունակությամբ, այդ թվում և արվեստի գործերը, նվիրվել է Ամստերդամ քաղաքին պայմանով, որ կառույցը պետք է օգտագործվի որպես թանգարան, որը պետք է կրի Լուիզայի և իր ամուսնու անունը։

## Պատկերասրահ

Պատկեր:SA 4365-Fruit stilleven.jpg|Նատյուրմորտ, հեղինակ՝ Բլեզ Դեգոֆ
Պատկեր:SA 1906-Het atelier in de villa van het echtpaar Willet-Holthuysen te Le Vésinet-Het atelier van de heer Willet in le Vesinet (andere titel- Stijlkamer).jpg|Վիլեթ-Հոլթյուիսենների սրահը իրենց ամառային վիլլայում, *Le Vésinet*, հեղինակ՝ Կոեն Մեցելաար
Պատկեր:SA 1263-Jonge moeder in dracht der Campagna met kindje en geit.jpg|Երիտասարդ մայրիկ` Կամպանիայի տարազով, հեղինակ՝ Ուիլյամ Բուգրո
Պատկեր:Fotoportret Louisa Holthuysen.jpg|Լուիզա Հոլթյուիսեն, մոտավորապես 1864 թվական
Պատկեր:SA 38309-De zaal in het huis A. Willet-Holthuysen, Herengracht 605.jpg|Հերենգրախտ 605 հասցեում գտնվող Վիլեթ-Հոլթյուիսենների տան սրահը, հեղինակ՝ Վիլլեմ Ստիլինք կրտսեր, 1882


## Ծանոթագրություններ

## Հետագա ընթերցանություն
*

## Արտաքին հղումներ
* Museum Willet-Holthuysen (Dutch)

Կատեգորիա:Հավաքորդներ
Յայոի Կուսամայի թանգարան

**Յայոի Կուսամայի թանգարան** (ճապոներեն՝ 草間彌生美術館), ճապոնացի բազմաժանր նկարչուհի Յայոի Կուսամայի ստեղծագործությունների արտացոլմանն ու լուսանանմանը նվիրված ժամանակակից արվեստի թանգարան Ճապոնիայի մայրաքաղաք Տոկիոյում։ Գտնվում է Տոկիոյի արևմտյան արվարձանում՝ Շինջուկու Ուորդում։ Թանգարանի հինգհարկանի շենքը կառուցվել է ճարտարապետական Կումե Սեկկեյ ֆիրմայի նախագծով։ Շինարարությունն ավարտվել է 2014 թվականին, իսկ բացման հանդիսավոր արարողությունը տեղի է ունեցել 2017 թվականին։ Ընդ որում՝ այդ հանդիսությունը զուգակցվել է նկարչուհու վեց հարյուր աշխատանքներ ընդգրկող ցուցահանդեսի բացման հետ։ Թանգարանի հարկաբաժիններից մեկը նվիրված է հավերժության թեմաներով Կուսամայի ստեղծած ինստալյացիաների ցուցադրությանը, որը վերնագրված է՝ «*Դդումները հավերժությունից այն կողմ ճչում են սիրո մասին*»։

Թանգարանն օրական ընդունում է 200 այցելու, որոնց տրվում են կոնկրետ ժամ նշված տոմսեր։ Բացվելուց ընդամենը մեկ տարի անց՝ 2018 թվականին թանգարանն առաջին տեղն է զբաղեցրել  *Time Out* ամսագրի պատրաստած «*Աշխարհի լավագույն թանգարաններ*» ցանկում։

## Ծանոթագրություններ

## Արտաքին հղումներ
*Պաշտոնական կայքէջը 

Կատեգորիա:Ճապոնիայի թանգարաններ
Կատեգորիա:2014 հիմնադրված թանգարաններ
Կատեգորիա:2014 հիմնադրումներ Ճապոնիայում
Միլի Բրեյդի

**Կամիլա (Միլա) Բրեյդի** (, ), բրիտանացի դերասանուհի և մոդել։

## Կենսագրություն
Մանուկ հասակում Բրեյդին ամբողջ Անգլիայում տեղից տեղ է տեղափոխվել։ 11-18 տարեկանում հաճախել է Ասկոթում գտնվող Սենտ-Մերիի դպրոցը։ Ներկայումս քրոջ հետ բնակվում է Համփսթեդում։

## Կարիերա
Կարիերայում Բրեյդիի թերակատարումը դարձել է «Պարոն Սելֆրիջ» սերիալում կատարած դերը։ Նկարահանվել է «Հպարտություն և նախապաշարմունք և զոմբիները» ֆիլմում և «Վերջին թագավորությունը» սերիալում։ Բրեյդին նկարահանվել է նաև «Անձավաբնակ արջի ցեղը», «Լեգենդ» և «Արթուր թագավորի սուրը» ֆիլմերում։ «Կախարդը» սերիալի ստեղծողները ծրագրել էին Ռենֆրիի դերը տալ նրան, բայց հետո այդ դերը ստացել է Էմմա Էփլթոնը։

## Անձնական կյանք
Բրեյդին հանդիպել է *[[One Direction]]*-ից Հարի Սթայլզի հետ։ Նրանք բաժանվել են 2013 թվականին։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:21-րդ դարի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի մոդելներ
Գլորիա Բեժարանո Ալմադա

**Գլորիա Բեժարանո Ալմադա** (, ), Մեքսիկայում ծնված Կոստա Ռիկացի քաղաքական և հասարակական գործիչ, Կոստա Ռիկայի նախկին առաջին տիկինը։ Կոստա Ռիկայի նախկին նախագահ Ռաֆայել Անխել Կալդերոն Ֆուրնիեի կինը երկրի առաջին տիկինն է եղել 1990 - 1994 թվականների ընթացքում։

## Կենսագրություն
Ամուսնացել է 1975 թվականի փետրվարի 25-ին։ Որպես առաջին տիկին պաշտոնավարման ընթացքում ղեկավարել է Կոստա Ռիկայի գիտության և մշակույթի կենտրոնը հիմնելու աշխատանքները, որը բացվել  է նախկին բանտի շենքում 1994 թվականի ապրիլի 27-ին։ Կենտրոնում է գտնվում Մանկական թանգարանը, Ազգային պատկերասրահը և Ազգային դահլիճը։

Որպես Սոցիալ-քրիստոնեական միասնություն կուսակցության (PUSC) անդամ 2010 թվականի Կոստա Ռիկայի ընդհանուր ընտրություններում Սան Խոսեի 16-րդ օրենսդիր շրջանից ընտրվել է Կոստա Ռիկայի օրենսդիր ժողովում, որտեղ ծառայել է 2010 - 2014 թվականներին։

Մեխիկո քաղաքում ծնված Գլորիան 1976-1982 թվականների Մորելոս նահանգի նախկին նահանգապետ, հանգուցյալ մեքսիկացի բժիշկ և քաղաքական գործիչ Արմանդո Լեոն Բեժարանոյի դուստրն է։ Կուերնավակա քաղաքում նրա պատվին անվանված թաղամաս կա (փոստային ինդեքսը՝ 62304)։

## Ծանոթագրություններ
Արման Բադեյան

**Արման Բադեյան** (1982 թվական, ապրիլի 27), հայ գեղանկարիչ։

## Կենսագրություն
Արման Մանուկի Բադեյանը ծնվել է 1982 թվականի ապրիլի 27-ին Դիլիջան քաղաքում։ 1989-1997 թվականներին սովորել և ավարտել է Դիլիջանի թիվ 3 միջնակարգ դպրոցը, որին զուգահեռ սովորել է նաև Հովհաննես Շարամբեյանի անվան գեղարվեստի դպրոցում։ 1999 թվականին ավարտել է Դիլիջանի հանրակրթական վարժարանը։ 1999 թվականին ընդունվել է ԵԳՊԱ-ի «Դեկորատիվ կիրառական զարդարվեստի և ժողովրդական արհեստի» բաժինը։
2004 թվականին գերազանցությամբ ավարտել և ստացել է «*Կիրառական արվեստի նկարչի*» որակավորում։
2004-2006 թվականին ծառայել է Հայաստանի զինված ուժերում։
Ամուսնացած է՝ ունի երկու որդի։

## Աշխատանքային գործունեություն
2002-2004 թվականներին Հովհաննես Շարամբեյանի անվան դպրոցում դասավանդել է գեղանկարչություն։
2007 թվականին ստեղծվել է «Դիլիջանի երիտասարդ նկարիչներիցուցասրահ-արվեստանոց», «Բուդուարտ, Buduart»։
2008 թվականից հանդիսանում է «Buduart» արվեստի սրահի համահիմնադիրը, որտեղ անց է կացվում գեղանկարչության, պղնձյա զարդերի, վիտրաժի, խեցեգործության, բատիկի վարպետաց դասեր։ Սրահում գործում է Ա.Բադեյանի անհատական մշտական ցուցահանդեսը։

2011-2018 թվականը աշխատել է Դիլիջանի Երկրագիտական թանգարանում՝ որպես վերականգնող նկարիչ։
2019 թվականից առ այսօր աշխատում է Դիլիջանի Երկրագիտական թանգարան պատկերասրահում՝ որպես տնօրեն։

## Ստեղծագործություներ
Արման  Բադեյանի նկարները գտնվում են Հայաստանի և Արտերկրների՝ Ամերիկայի, Ֆրանսիայի, Ռուսաստանի մասնավոր հավաքածուներում, ինչպես նաև Արցախի, Դիլիջանի, Նոյեմբերյանի թանգարաններում։

## Ցուցահանդեսներ
2000 թվականին մասնակցել է Նոյեմբերյանում կայացած սիմպոզիումին։ 2007 թվականին մասնակցել է Ապարանում կայացած սիմպոզիումին։
2013 թվականին մասնակցել է Արցախում կայացած սիմպոզիումին։

Արման Բադեյանի ստեղծագործությունները գտնվում են ինչպես Հայատանում, այնպես էլ Հայաստանից դուրս (ԱՄՆ, Ռուսաստան, Ուկրաինա, Ֆրանսիա, Անգլիա)։

2007թվականից մասնակցել է Հանրապետական Ցուցահանդես Մրցույթներին։ «Buduart» արվեստի սրահում գործում է Ա. Բադեյանի անհատական մշտական ցուցահանդեսը։ Դեռ ուսանողական տարիներից մասնակցել է նկարիչների միության բազմաթիվ հանրապետական  ցուցահանդեսների և սիմպոզիումների՝ (Արցախ, Նոյեմբերյան, Կողբ, Ծաղկաձոր, Սևան, Դիլիջան)։

## Հասարակական աշխատանքներ
Թանգարանի տնօրեն՝ Արման Բադեյանի նախաձեռնությամբ կազմակերպվել է  2020 թվականի՝ Արցախյան երկրորդ պատերազմի զոհերի հիշատակին նվիրված բարեգործական ցուցահանդես-վաճառք, որից ստացված ամբողջ հասույթը կտրամադրվի պատերազմում զոհվածների ընտանիքներին։

## Ծանոթագրություններ

## Արտաքին հղումներ
*  https://www.youtube.com/watch?v=HYK512lfrqo&ab_channel=ArmenianPublicTV Իմ բիզնեսը. Արման Բադեյան
*  https://www.facebook.com/diilijanmuseum/ Դիլիջանի երկրագիտական թանգարան պատկերասրահ
*  https://www.instagram.com/dilijanmuseum/ Դիլիջանի թանգարան պատկերասրահ

Կատեգորիա:Հայ գեղանկարիչներ
Բարբարա Պրավի

**Բարբարա Պրավի** (, ծ.**Պիևիչ** (), ), ֆրանսիացի երգչուհի, դերասանուհի և երգահան։ 2015 թ. Capitol Music France-ի հետ պայմանագիր ստորագրելուց հետո Պրավին թողարկել է երկու մինի-ալբոմ՝ *Barbara Pravi* (2018) և *Reviens pour l'hiver* (2020): Նա երգեր է հեղինակել շատ հայտնի երգիչների համար՝ Յանիկ Նոահի, Ժյուլի Զենաթիի, Շիմեն Բադիի և Ջեյդեն Սմիթի։

2021 թ. նա ներկայացրել է Ֆրանսիան Եվրատեսիլ երգի մրցույթում իր "Voilà" երգով։

## Կենսագրույթուն
Պրավին ծնվել է Փարիզում, 1993 թվականի ապրիլի 10-ին։ Նրա ընտանիքը բաղկացած է նկարիչներից և երաժիշտներից։ Հորական պապը սերբ է, իսկ մայրը՝ իրանցի։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ֆրանսիայի մասնակիցները Եվրատեսիլ երգի մրցույթում
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կոմպոզիտորներ
Նամ Ջուն Պայկի անվան արվեստի կենտրոն

**Նամ Ջուն Պայկի անվան արվեստի կենտրոն**, պատկերասրահ Հարավային Կորեայի Գյոնգի նահանգի Յոնգին քաղաքում։ Բացվել է 2008 թվականին։ Հյուրընկալում է ինչպես մշտական, այնպես էլ ժամանակավոր ցուցահանդեսներ։ Կոչվել է կորեա-ամերիկյան նկարիչ, վիդեոարվեստի հիմնադիր Նամ Ջուն Պայկի անունով, որի աշխատանքներից նույնպես ներառված են մշտական ցուցադրությունում։

Պատկերասրահը սահմանել է Նամ Ջուն Պայկի անվան արվեստի կենտրոնի մրցանակ։

## Նամ Ջուն Պայկի անվան արվեստի կենտրոնի մրցանակ
Այս մրցանակը սահմանվել է 2009 թվականին։ Շնորհվում է այն նկարիչներին և արվեստի տեսաբաններին, ում աշխատանքները միավորում են արվեստն ու տեխնոլոգիան, որոնում են լսարանի հետ շփվելու, փոխգործակցելու նոր ուղիներ ու ձևեր, համակցում են երաժշտությունը, փերֆորմանսը և տեսողական արվեստները։ Մրցանակն իր մեջ ներառում է նաև արվեստի կենտրոնում անհատական ցուցահանդես կազմակերպելու իրավունք և հնարավորություն։

### Մրցանակակիրներ
*2009՝ հյուրընկալում է ինչպես մշտական, այնպես էլ ժամանակավոր ցուցահանդեսներԼի Սըն-տեկ, Ըն-Մե Ան, Սիլ Ֆլոյեր և Ռոբերտ Ադրիան
*2010՝ Բրունո Լատուր
*2012՝ Դուգ Էյթքեն
*2014՝ Հարուն Միրզա]]
*2016՝ Պայթյունի տեսություն (Blast Theory)
*2018՝ Թրևոր Փագլեն
*2020՝ CAMP ստուդիա

## Ծանոթագրություններ

Կատեգորիա:Հարավային Կորեայի թանգարաններ
Կատեգորիա:2008 հիմնադրված թանգարաններ
Կատեգորիա:Հարավային Կորեայի արվեստ
Կատեգորիա:2008 հիմնադրումներ Հարավային Կորեայում
Զիմբաբվեի հումանիտար գիտությունների թանգարան

**Զիմբաբվեի հումանիտար գիտությունների թանգարան** (), նախկինում կոչվել է **Վիկտորյա թագուհու թանգարան**, գտնվում է Կենտրոնական Հարարե անունով հայտնի տարածքում (Զիմբաբվե)։ Բացվել է 1903 թվականին։

Թանգարանն ունի գրադարան, պատկերասրահ, հնագիտական և ազգագրական ցուցանմուշներ, մասնավորապես շոնաների գյուղի մակետը։ Թանգարանում ներկայացված են նաև վայրի բնության ցուցանմուշներ, որոնք ցուցադրվում են հանրային պատկերասրահներում։ Թանգարանի զգալի մասը նվիրված է մարդկային էվոլյուցիային ու պատմությանը և պատմում է հնագույն մարդկանց կողմից գործիքների օգտագործման մասին։ Թանգարանի գլխավոր ցուցանմուշը լեմբա ժողովրդի յոթհարյուրամյա արտեֆակտն է` նգոնա լունգունդուն, որը ոմանք համարում են Ուխտի Տապանակի կրկնօրինակը։ Դա ամենահին փայտե առարկան է, որը երբևէ հայտնաբերվել է Աֆրիկայում` Սահարայից հարավ։

## Տես նաև
* Մաշոնաներ

## Ծանոթագրություններ

Կատեգորիա:1903 հիմնադրված թանգարաններ
Կատեգորիա:Զիմբաբվե
Սրբապատկերների ազգային թանգարան՝ Օնուֆրի

**Սրբապատկերների ազգային թանգարան՝ Օնուֆրի** ()**,** ազգային թանգարան Ալբանիայում։ Տեղակայված է Բերատ քաղաքի Աստվածածնի Վերափոխման տաճարում։

## Պատմություն
Թանգարանը բացվել է 1986 թվականի փետրվարի 27-ին։ Անվանակոչվել է ի պատիվ XVI դարի ալբանացի նշանավոր գեղանկարիչ, սրբապատկերագիր Օնուֆրիոսի, որը ստեղծագործել է Ալբանիայի կենտրոնական և հարավային շրջաններում և հարավ-արևմտյան Մակեդոնիայում։ Տաճարը կրկին կառուցվել է 1797 թվականին և համարվում է հետբյուզանդական ճարտարապետության ամենատիպիկ օրինակը Բերատ քաղաքում։

Թանգարանի հավաքածուն կազմված է 173 ցուցադրանմուշներից՝ 106 սրբապատկեր, 67 եկեղեցական իրեր՝ ընտրված  թանգարանային ֆոնդի մոտ 1500 իրերից։ Սրբապատկերները ստեղծվել են 14-20-րդ դարերի ալբանացի սրբանկարիչներ Օնուֆրիոսի, նրա որդու՝ Նիկոլայի, Օնուֆրիոս Չիպրիոտիի, Կոնստանդին Շպատարակի և անանուն այլ վարպետների կողմից։ Եկեղեցու խորանի պատկերակալը հեղինակել են Նաում Նգելը և Ստեֆան Բարկան  19-րդ դարի կեսին։

## Պատկերասրահ

Պատկեր:Onufri Museum.JPG|Թանգարանի մուտքը
Պատկեր:Mary and Child.jpg|«Մարիամ Աստվածածինը մանկան հետ», Օնուֆրիոս, 16-րդ դար
Պատկեր:Apostel Petrus (Nikolla Onufri).jpg|«Պետրոս առաքյալ» Օնուֆրիոսի որդի Նիկոլայի աշխատանքը,  16-րդ դարի երկրորդ կես
Պատկեր:Konstantin & Helena.jpg|Կոստանդիանոս  Մեծ կայսրը մոր՝ Հեղինեի հետ, Օնուֆրիոսի որդի Նիկոլայի աշխատանքը,  16-րդ դարի երկրորդ կես
Պատկեր:Kostandin Shpataraku, S. Demetrio a cavallo, 43x31 cm, Berat, Museo Onufri, XVIII sec..jpg|«Սուրբ Գևորգ», Կոնստանդին Շպատարակ, 18-րդ դար


## Ծանոթագրություններ

## Արտաքին հղումներ
* Թանգարանի կայք

Կատեգորիա:1986 հիմնադրումներ Ալբանիայում
Կատեգորիա:1986 հիմնադրված թանգարաններ
Կատեգորիա:Ազգային թանգարաններ
Կատեգորիա:Ալբանիայի թանգարաններ
Ռենե Մագրիտի թանգարան

**Ռենե Մագրիտի թանգարան** (, ), բելգիացի սյուրռեալիստ նկարիչ Ռենե Մագրիտի ստեղծագործության արտացոլմանն ու լուսաբանմանը նվիրված թանգարան Բրյուսելի մայրաքաղաքային տարածքի բաղկացուցիչ մաս կազմող Ժետ քաղաքում, այն տանը, որտեղ նա ապրել ու ստեղծագործել է 24 տարի՝ 1930-1954 թվականներին։ Բնակարանը, որտեղ ապրել են նա ու իր կինը՝ Ժորժետը, գտնվում է շենքի առաջին հարկում։ Երկրորդ ու երրորդ հարկերի սենյակները հատկացվել են նկարչի կենսագրության կարևոր դրվագներն արտացոլող նյութերի ցուցադրմանը։ 1954 թվականին ամուսնական զույգը տեղափոխվել է Սխաարբեկ, բնակություն հաստատել ավելի ընդարձակ մի բնակարանում, սակայն, Ժորժետի վկայությամբ, Ժետում գտնվող բնակարանն առավել կարևոր դեր է խաղացել Ռենեի կյանքում ու ստեղծագործական գործունեության մեջ։

Արվեստի գործերի հավաքորդ, բելգիական սյուրռեալիզմով տարված Անդրե Գարիտը 1993 թվականին գնել է այդ շենքը, վերանորոգել և նրա գործադրած ջանքերի շնորհիվ Մագրիտի ծննդյան 100-ամյա հոբելյանի տարում՝ 1998 թվականին, թանգարանն իր դռները բացել է հանրության առաջ։ 2000-ական թվականներին, անհրաժեշտ վերակառուցման հետ կապված մեծածավալ աշխատանքների իրականացման պատճառով, թանգարանը որոշ ժամանակ փակվել է։ Վերաբացվել է 2009 թվականին։

2009 թվականի սեպտեմբերի 24-ին թանգարանում ավազակային հարձակում է տեղի ունեցել. երկու անձնավորություն հափշտակել են «Օլիմպիա» նկարը, որը գնահատված էր 750 000 եվրո։ Երկու տարի անց գողերը միջնորդի միջոցով նկարը վերադարձրել են թանգարանին։

## Տես նաև
Ռենե Մագրիտ

## Ծանոթագրություններ

## Գրականություն
* Jan Ceuleers: *René Magritte, 135 rue Esseghem, Jette-Brussels*. Musée René Magritte und Pandora Verlag, Antwerpen 1999, ISBN 90-5325-121-9.
* André Garitte et al., *Musée René Magritte (1999-2009) : Dix ans*, éd. René Magritte Museum/Pandora, 2009.
* André Garitte, *Redécouverte du surréalisme*, éd. René Magritte Museum/Pandora, 2011. 
* Louis Scutenaire, *Avec Magritte*, Presses Universitaire de France, 1977.

## Արտաքին հղումներ
* Internetpräsenz des René Magritte Museum (englisch/französisch/niederländisch)

Կատեգորիա:1999 հիմնադրված թանգարաններ
Կատեգորիա:Բելգիայի արվեստ
Կատեգորիա:Բելգիայի թանգարաններ
Ֆեդերիկո Գարսիա Լորկայի տուն-թանգարան

**[[Ֆեդերիկո Գարսիա Լորկա]]յի տուն-թանգարան** (իսպաներեն՝ **Casa-Museo Federico García Lorca**, հայտնի է նաև **Huerta de San Vicente** անվանումով, որը իսպաներենից բառացի թարգմանած՝ նշանակում է **Սան Վիսենտեի բանջարանոց**), թանգարան, որը գործում է 20-րդ դարի իսպանացի նշանավոր բանաստեղծ Ֆեդերիկո Գարսիա Լորկայի ընտանեկան ամառանոցում։ Շինությունն ու նրան կից այգին ներկայումս ընկած են բանաստեղծի ծննդավայր Գրանադա քաղաքի Ֆեդերիկո Գարսիա Լորկայի անվան զբոսայգում, որը հանդիսավորությամբ բացվել է 1995 թվականին։

## Պատմություն
Շինությունը XIX դարի երկրորդ կեսի պատմական կառույց է, սկզնապես անվանվել է *Huerta de los Mudos*: Բանաստեղծի հայրը՝ Ֆեդերիկո Գարսիա Ռոդրիգեսը, այդ տունը գնել է 1925 թվականի մայիսի 27-ին և իր կնոջ՝ Վիսենտա Լորկա Ռոմարինի պատվին վերանվանել *Huerta de San Vicente*: Շենքը հիմնականում պահպանվել է նախնական վիճակում։

Ֆեդերիկո Գարսիա Լորկան այդ տանն ապրել է 1926-1936 թվականներին, սպանվելուց որոշ ժամանակ առաջ՝ նախքան ընկերոջ՝ Լուիս Ռոզալեսի տուն տեղափոխվելը, մի քանի օր դարձյալ *Huerta de San Vicente*-ում է անցկացրել։ Այստեղ է նա գրել իր գլուխգործոցներից մի քանիսը, ինչես, օրինակ՝ «Արյունոտ հարսանիք» չափածո թատերգությունը (1932), *Էրմա* ողբերգական պոեմը (1934)։

Իսպանիայում Ֆրանսիսկո Ֆրանկոյի բռնապետության հաստատումից հետո՝ 1941 թվականին Լորկայի ընտանիքը լքել է Իսպանիան ու մեկնել Ամերիկայի Միացյալ Նահանգներ, բայց պահպանել է ամառանոցի սեփականության իրավունքը։

## Թանգարանը
1985 թվականի ապրիլի 6-ին Իզաբել Գարսիա Լորկան շինությունը և դրան կից այգին նվիրել է Գրանադա քաղաքին՝ պայմանով, որ այնտեղ ստեղծվի բանաստեղծին նվիրված թանգարան։ Դրանից մոտավորապես տասը տարի անց՝ 1995 թվականի մայիսի 10-ին կայացել է տուն-թանգարանի բացման հանդիսավոր արարողությունը։

## Տես նաև
* Ֆեդերիկո Գարսիա Լորկա

## Ծանոթագրություններ

## Արտաքին հղումներ
* Թանգարանի պաշտոնական կայքէջը

Կատեգորիա:1995 հիմնադրումներ Իսպանիայում
Կատեգորիա:1995 հիմնադրված թանգարաններ
Կատեգորիա:Անդալուզիայի թանգարաններ
Կատեգորիա:Տուն-թանգարաններ
Գեորգի Ժուկովի տուն-թանգարան (Ուլան Բատոր)

**Գեորգի Ժուկովի տուն-թանգարան** (), Խորհրդային Միության մարշալ Գեորգի Ժուկովի հիշատակին նվիրված թանգարան Մոնղոլիայի մայրաքաղաք Ուլան Բատորի Բայանզուրխ շրջանում։

## Նկարագրություն
[200px|մինի|ձախից|[Խորհրդային Միության մարշալ Գեորգի Ժուկով]]
Թանգարանը կազմակերպվել է Ուլան Բատորում 1979 թվականին՝ Խալխին Գոլում խորհրդա-մոնղոլական հաղթանակի 40-ամյակի տարում, այն շենքում, որի տարածքում 1939 թվականի սեպտեմբերից մինչև 1940 թվականի մայիս խորհրդային զորահրամանատար Գեորգի Ժուկովն ապրել է իր ընտանիքի հետ։

Թանգարանը ներառում է երեք ցուցասրահ, որտեղ ցուցադրված են պատմական լուսանկարներ, անձնական իրեր, նախկինում չհրապարակված փաստաթղթեր խորհրդային, մոնղոլական և ճապոնական ռազմական արխիվներից, Ժուկովի գրած նամակները և նրա ընտանիքի անդամներին պատկանող որոշ իրեր։

Թանգարանի դիմաց տեղադրված է Գեորգի Ժուկովի հուշարձանը։

## Տվյալներ
*Հասցե՝* Մոնղոլիա, Ուլան Բատոր, Բայանզուրխ շրջան, Խաղաղության պողոտա։

*Աշխատանքային ժամեր՝* ամեն օր, ժամը 08.00-ից 17.00-ը, բացի երեքշաբթիից։

*Տոմսերի գինը՝*  մեծահասակների համար 3000₮, ուսանողների համար` 1000₮, երեխաների համար` 500₮, օտարերկրյա քաղաքացիների համար` 3000₮, լուսանկարելու համար թույլտվություն՝ 10000₮։

## Ծանոթագրություններ

Կատեգորիա:1979 հիմնադրված թանգարաններ
Կատեգորիա:Մոնղոլիայի թանգարաններ
Անատոլ Ժակովսկի

**Անատոլ Ժակովսկի** (, ), ֆրանսիացի արվեստաբան, հավաքորդ և նկարիչ, Նիսում «Անատոլ Ժակովսկու նաիվ միջազգային արվեստի թանգարանի» (Musée International d’Art Naïf Anatole Jakovsky, 1982) հիմնադիր։

## Կենսագրություն
Ծնվել է 1907 թվականի օգոստոսի 31-ին Քիշնևում։ Հայրը՝ լեհական ծագում ունեցող Յան Վլադիսլավ Յակովսկին, եղել է Քիշնևի քաղաքական դյումայի անդամ, մայրը՝ Զինաիդա Յակովսկայան, ունեցել է մոլդովական ծագում։ 1921—1925 թվականներին սովորել է Քիշնևի Շումախերի ռուսական գիմնազիայում։ Ճարտարապետություն է ուսումնասիրել Պրահայում, 1928—1929 թվականներին կրթությունը շարունակել է Գերմանիայի Պոլիտեխնիկական ինստիտուտում, 1932 թվականի հուլիսի 12-ին ժամանել է Փարիզ։ Չեխերենով հրատարակել է Գրիգորի Մուսատովի ստեղծագործությանը նվիրված մենագրություն(1931)։

Փարիզում Նա մտերմացել է աբստրակցիոնիստ նկարիչ Ժան Էլիոնի հետ և նրա հետ մտել նկարիչների խումբ, որը ձևավորվել է Մոնպառնասում Միշել Սյոֆերի և Խոակին Տոռես Գարսիայի շուրջ։ Այդ ժամանակից ի վեր նա սկսել է ձեռք բերել համբավ որպես գեղարվեստական քննադատ, որը մասնագիտացած է աբստրակտ արվեստում և շուտով հրատարակել մենագրություն Օգյուստ Էրբենի մասին։ Ժակովսկու մի շարք հրապարակումներ նվիրված էին Ալեքսանդր Կոլդերին, Ժան Արպին, Ռոբեր Դելոնեին, ժ. Էլիոնին, Պիտ Մոնդրիանին, Բ. Նիկոլսոնին, Ա. Պևզներին, Կ. Զելիգմանին, ժ. Վիյոնին, Ժորժ Բրաքին, Պաբլո Պիկասոյին, Օսիպ Ցադկինին։ Ռոբեր Դելոնեի հետ նա 1939 թվականին հրատարակել է առաջին պլաստիկ գիրքը՝ «Սալաքարից բանալիները»՝  *Anatole Delagrave* կեղծանվամբ բանաստեղծությունների ժողովածուն։

Գերմանական օկուպացիայի ժամանակ Ժակովսկին փախել է Նիս, որտեղ ծանոթացել է նաիվ նկարիչ Ժան Ֆուի հետ և հետաքրքրվել նաիվ արվեստով։ Պատերազմից հետո նա իրեն նվիրել է նաիվ արվեստի հանրահռչակմանը՝ ցուցահանդեսների կազմակերպմանը, ալբոմների և մենագրությունների հրատարակմանը, ժամանակակից նաիվ նկարիչների ստեղծագործությունների հավաքագրմանը, որոնցից ավելի քան 600-ը նա 1978 թվականին նվիրել է իր թանգարանին, որը բացվել է 1982 թվականին Նիսում։ Նրա հետաքրքրությունների շրջանակը ներառում էր նաև Գաստոն Շեսակը, որի մասին նա հրատարակել է մենագրություն, Ալֆոնս Ալլեն, ում անունը նա մոռացումից վերադարձրել է հետպատերազմյան տարիներին, ինչպես նաև ծխախոտի արտադրության, ծխելու խողովակների և կիրառական արվեստի առարկաների հավաքման պատմությունը։

Թաղվել է կնոջ հետ Փարիզի Պեր Լաշեզ գերեզմանատան հրեական մասում։

## Ծանոթագրություններ

## Արտաքին հղումներ
* Биография Анатоля Жаковского
* Введение в наивное искусство
* Сайт Музея Жаковского в Ницце

Կատեգորիա:19-րդ դարի ֆրանսիացի նկարիչներ
Կատեգորիա:Հավաքորդներ
Կատեգորիա:Նկարիչներ այբբենական կարգով
Կատեգորիա:Ֆրանսիացի արվեստաբաններ
Կատեգորիա:Ֆրանսիացի գրողներ
Ժամանակակից արվեստի պատկերասրահ (Գլազգո)

**Ժամանակակից արվեստի պատկերասրահ** (), ժամանակակից արվեստի գլխավոր թանգարանը Գլազգոյում (Շոտլանդիա)։ Պատկերասրահում ներկայացված են տեղացի և օտարազգի նկարիչների աշխատանքները, անցկացվում են ցուցահանդեսներ և սեմինարներ։

## Պատմություն
Ժամանակակից արվեստի պատկերասրահը բացվել է 1996 թվականին, գտնվում է Թագավորական արժութային հրապարակում՝ նեոդասական շենքում՝ Գլազգոյի հենց կենտրոնում։ Շենքը կառուցվել է 1778 թվականին որպես Ուիլյամ Կանինգեմի առանձնատուն, որը ծագումով Լեյնշոուից էր և հարուստ ծխախոտային լորդ էր Գլազգոյում՝ իր հարստությունը ձեռք էր բերել եռանկյուն առևտի միջոցով։

Այդ ժամանակից ի վեր շենքը ենթարկվել է մի շարք փոփոխությունների։ Սկզբում այն 1817 թվականին գնել է Շոտլանդիայի Թագավորական բանկը, որն ավելի ուշ տեղափոխվել է Բյուքենեն-սթրիթ, որից հետո այն դարձել Է Թագավորական բորսա։ Այդ ժամանակ էլ այն 1827-1832 թվականներին վերակառուցվել է ճարտարապետ Դևիդ Համիլթոնի ղեկավարությամբ։ Քուին փողոցի վրա գտնվող ճակատամասին ավելացվել են կորնթոսյան սյուներ, ավելացվել են նաև բարձր գմբեթը և հին տան հետևի մեծ դահլիճը։

1954 թվականին այդ շենք է տեղափոխվել Սթիրլինգի գրադարանը։ Իսկ երբ այն վերադարձել է Միլլեր փողոցի իր նախկին վայր, հրապարակի շենքը վերակառուցվել է այն բանի համար, որ այստեղ տեղափոխվի ժամանակակից արվեստի քաղաքային հավաքածուն։

## Նկարագրություն
1996 թվականին իր բացման պահից սկսած՝ պատկերասրահը արդեն մի քանի միլիոն այցելու է ընդունել։ Այն ունի հատուկ հանրամատչելի ստուդիա կրթության համար, որը հեշտացնում է նկարիչների հետ սեմինարների և զրույցների անցկացումը, նկուղում կա մասնագիտացված գրադարան։ Շենքում կա նաև սրճարան, անվճար ինտերնետ-տերմինալներ, մուլտիմեդիա և գրքերի հանձնման ընդհանուր շինություն։ Թանգարանի հավաքածուն ներառում է Դևիդ Հոկնիի, Սեբաստյան Սալգադուի, Էնդի Ուորհոլի, նաև շոտլանդացի նկարիչներ Ջոն Բելանի և Քեն Քերիի աշխատանքները։

Շենքի դրսի կողմի հայելային ֆրոնտոնը 1996 թվականին արել է Նիկի դե Սեն Ֆալլը, և հայտնի է որպես *Tympanum*։ Սեն Ֆալլին է պատկանում նաև պատկերասրահի հայելային նախասրահը։

Պատկերասրահի դիմաց՝ Քուին սթրիթ մայթին կանգնեցված է Արթուր Ուելսլի Վելինգթոնի արձանը՝ արված Կարլո Մարոչետտիի կողմից 1844թվականին։

## Ծանոթագրություններ

## Արտաքին հղումներ

* Պաշտոնական կայք

Կատեգորիա:Ժամանակակից արվեստի թանգարաններ
Կատեգորիա:Շոտլանդիայի թանգարաններ
Կատեգորիա:Գլազգոյի շենքեր և կառույցներ
Կատեգորիա:1996 հիմնադրված թանգարաններ
Կատեգորիա:1996 հիմնադրումներ Մեծ Բիտանիայում
Կատեգորիա:1770-ականների հիմնադրումներ Շոտլանդիայում
Կատեգորիա:1996 հիմնադրումներ Շոտլանդիայում
Բութանի ազգային թանգարան

**Բութանի ազգային թանգարան**, տեղակայված է Պարո քաղաքի Տա - ձոնգ պահակային աշտարակում։    Թանգարան կարելի է հասնել շրջանցելով Դունցե - լակխանգ տաճարը։ Ձոնգը, որն այսօր թանգարան է դարձել, կառուցվել է 1641 թվականին՝ որպես  Պարո - ձոնգ վանքի պաշտպանական ամրություն, հյուսիսից հարձակումներին դիմակայելու համար։ Ձոնգը կլոր կառույց է, որն ունի գալարագծով բարձրացող վեց հարկ, որոնք ծառայել են որպես զորակայան զինվորների և բանտ՝ գերիների համար։ Բութանի երրորդ արքա Ջիգմե Դորոջի Վանգչուկը, վերափոխելով Տա-ձոնգը, 1968 թվականին հիմնում է թանգարան։

## Թանգարանի ցուցադրություն

Թանգարանում հավաքված են ուխտագնացների համար մեծ արժեք ներկայացնող բուդդայական շատ սրբություններ և երկու խորան։

* Ներքնահարկում ցուցադրվում են հին զենքեր, բրոնզե իրեր, անոթներ, սպասք։
* Առաջին հարկում՝ հնդկեղեգից պատրաստված անոթներ, բեռնարկղեր՝ նախատեսված գյուղատնտեսական աշխատանքների համար։ 
* Երկրորդ հարկը նվիրված է բուդդայական ծեսերի համար անհրաժեշտ իրերին և բուդիզմի պատմությանը։
* Երրորդ հարկում բութանցիների առօրյան ներկայացնող ազգագրական ցուցադրություն է՝ սպասք, հագուստ, զարդեր։ Այս հարկում է տեղակայված նաև  երկիրը միավորած արքա Շաբդրունգին նվիրված ցուցահանդեսը։ 
* Չորրորդ հարկը նվիրված է երկրի վաղ շրջանի պատմությանը,  տարազին, ծիսական պարերին, տանկաներն (տիբեթյան կրոնական պատկերներ), բրոնզե քանդակներին, փորագրությանը։ Հատուկ ցուցահանդես է նվիրված Պեմա Լինգպային։ 
* Հինգերորդ հարկում ներկայացված է միջնադարյան շրջանին (XI—XV դարեր) վերաբերող հավաքածու՝ բուդդայակն ծեսի իրեր, տանկաներ, բորնզե քանդակներ և այլ սրբություններ։ Տեղադրված է նաև բարգավաճման աստվածություն Նամսային նվիրված խորան։
* Վեցերորդ հարկում ֆիլատելիայի, ձոնգերի նկարների հարկաբաժինն է։ Այստեղ է գնվում նաև  տանգաներով և տարածական մանդալայով խորանը։

## Պատկերասրահ

Պատկեր:Cloud-hidden, whereabouts unknown (Paro, Bhutan).jpg|Բութանի ազային թանգարանի շենքը (Պարո - ձոնգից վեր գտնվող աշտարակը)
Պատկեր:National Museum of Bhutan 01.jpg|Բութանի ազային թանգարան (նախկին Տա - ձոնգ աշտարակ)
Պատկեր:National Museum of Bhutan 03.jpg
Պատկեր:National Museum of Bhutan 05.jpg


## Ծանոթագրություններ

## Արտաքին հղումներ
* Официальная страница Национальногом музея Бутана
* Ta Dzong (Paro)

Կատեգորիա:Բութանի թանգարաններ
Կատեգորիա:Ազգային թանգարաններ
Կատեգորիա:1968 հիմնադրված թանգարաններ
Կատեգորիա:1968 հիմնադրումներ Բութանում
−77.82X−78.29

***−77.82X−78.29***, հարավկորեական գըրլ բենդ Everglow-ի երկրորդ մինի ալբոմը։ Այն թողարկվել է 2020 թվականի սեպտեմբերի 21-ին` YH Entertainment-ի կողմից։ Այն հասանելի է երկու տարբերակով և պարունակում է չորս տրեքերը` *La Di Da*-ի հետ, որը թողարկվել է որպես առաջատար սինգլ։

## Թրեք լիստ

## Չարթեր

## Մրցանակներ

## Ռելիզի պատմություն

## Ծանոթագրություններ

Կատեգորիա:2020 մինիալբոմներ
Կատեգորիա:Կորեերեն մինիալբոմներ
Հալիմա Ադեն

**Հալիմա Ադեն** (, ), սոմալիական ծագմամբ ամերիկացի մոդել։

Հայտնի է որպես հիջաբով առաջին կինը «Միսս Մինեսոտա ԱՄՆ» մրցույթում, որտեղ դարձել է կիսաեզրափակչի մասնակից։ Աշխարհի այն սակավաթիվ մոդելներից է, որ հանդես է եկել հիջաբով և բուրկինիով։

## Կենսագրություն
Հալիմա Ադենը ծնվել է 1997 թվականի սեպտեմբերի 19-ին Քենիայի Կակումա փախստականների ճամբարում՝ սոմալական ընտանիքում։

Երբ Հալիման վեց տարեկան էր, նրա ընտանիքը տեղափոխվել է Միացյալ Նահանգներ՝ բնակություն հաստատելով Մինեսոտա նահանգի Սենթ Քլաուդ քաղաքում։

2016 թվականին Հալիման գրավել է ազգային ԶԼՄ-ների ուշադրությունն այն բանից հետո, երբ մասնակցել է «Միսս Մինեսոտա ԱՄՆ» մրցույթին՝ դառնալով այդ մրցույթում բուրկինի և հիջաբ կրած առաջին մասնակիցը։ Հաջորդ տարի Ադենը «IMG Models»-ի հետ եռամյա պայմանագիր է ստորագրել։ 2017 թվականի փետրվարին առաջին անգամ ելույթ է ունեցել «Նյու Յորքի նորաձևության շաբաթվա» շրջանակներում։ Ավելի ուշ նույն թվականին աշխատել է որպես «Միսս ԱՄՆ 2017» մրցույթի նախնական և հեռուստատեսային փուլերի ժյուրի։

Այդ ժամանակվանից աշխատել է շատ դիզայներների հետ, որոնց թվում են Մաքս Մառան և Ալբերտա Ֆերետին, մասնակցել է Միլանի նորաձևության շաբաթին և լոնդոնյան «Modest fashion»-ին։ Ադենը լուսանկարվել է *American Eagle*-ի և *[[Glamour (ամսագիր)|Glamour]]*-ի համար, ինչպես նաև հայտնվել է Կարին Ռոիթֆելդի *CR Fashion Book* ամսագրի շապիկին։

Հալիմա Ադենը եղել է հիջաբ կրած առաջին մոդելը, որը բարձրացել է միջազգային պոդիում (բեմահարթակ) և պայմանագիր ստորագրել մոդելային խոշոր գործակալությունների հետ։ 2017 թվականի հունիսին դարձել է «Allure», *Vogue Arabia* և *British Vogue* ամսագրերի շապիկին հայտնված հիջաբ կրած առաջին մոդելը։

2018 թվականին Ադենը դարձել է ՅՈՒՆԻՍԵՖ-ի դեսպան, որտեղ նրա աշխատանքը կենտրոնացած էր երեխաների իրավունքների պաշտպանության վրա։

2020 թվականի նոյեմբերին Հալիմա Ադենն իր Ինստագրամում հայտարարել է, որ դադարել է աշխատել որպես մոդել, քանի որ այն վտանգում էր իր կրոնական համոզմունքները։ Նա իր որոշումից հետո աջակցություն է ստացել Ռիհաննայից, ինչպես նաև Ջիջի և Բելլա Հադիդ քույրերից։ Նա հայտարարել է նաև, որ մասնակցելու է «Միսս Տիեզերքին»՝ դառնալով գեղեցկության այդ միջազգային մրցույթի պատմության մեջ Սոմալին ներկայացրած առաջին մասնակիցը։

## Ծանոթագրություններ

## Արտաքին հղումներ
* Սուպերմոդել Հալիմա Ադեն. «Ոչ մի կին չպիտի կրի հիջաբ հակառակ իր կամքին»
* Հիջաբ կրած առաջին մոդել Հալիմա Ադենն ավարտել է գործունեությունը կրոնական նկատառումներով

Կատեգորիա:BBC 100 կին
Կատեգորիա:Ամերիկացի մոդելներ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Նորաձևության դիզայներներ
Մարգարեթ Դեզենֆանս

[thumb|Մարգարեթ Դեզենֆանսի դիմանկարը, Հեղինակներ՝ [Ջոշուա Ռեյնոլդս և Մուսա Այուբ]]
**Մարգարեթ Դեզենֆանս** (, ), Դալիչի պատկերասրահի հիմնադիրներից մեկը։

Ծնվել է Ուելսի Գլամորգան պատմական կոմսության Սուոնսի քաղաքում և հանդիսացել Ռոբերտ Մորիսի (մահ․ 1768) և Մարգարեթ Մորիսի դուստրը։ Հայրը շրոփշիրցի ձեռնարկատեր էր, որը 1724 թվականին Սուոնսի էր եկել վերահսկելու 1717 թվականին հիմնադրված «Լլանգիֆելախ պղնձային աշխատանքներ» ընկերությունը և տիրացել դրան, երբ սեփականատեր Ջոն Լեյնը 1726 թվականին սնանկ է ճանաչվել։ Մարգարեթի քույր-եղբայրներն էին՝ մոտավորապես 1743 թվականին ծնված փաստաբան Ռոբերտը, որը արմատական քաղաքական գործիչ Ջոն Ուիլկսի կողմնակիցն էր ու մահացել է առանց ամուսնանալու մոտավորապես 1797 թվականին, Բրիջեթը, Ջեյնը և 1-ին բարոնետ սըր Ջոն Մորիսը, որը հաջորդել է իրենց հորը որպես արդյունաբերող ու հարավային Ուելսում ակտիվություն դրսևորել պղնձաձուլման և ածխի արդյունահանման ոլորտում։ Թաուի գետի հովտում գտնվող Մորիսթոն համայնքն անվանվել է նրա ընտանիքի պատվին։

1757 թվականին՝ 20 տարեկան հասակում, նրան դիմանկարել է սըր Ջոշուա Ռեյնոլդսը։ «Մարգարեթ Դեզենֆանսի դիմանկարի» կրկնօրինակը 1930 թվականին Դալիչի քոլեջի կողմից հանձնարարվել է Մուսա Այուբին։

1776 թվականին ամուսնացել է արվեստի կոլեկցիոներ և դիլեր Նոել Դեզենֆանսի հետ։ Նա, իր ֆրանսիացի ամուսինն ու իրենց ընկեր Ֆրանսուա Բուրժուան ի վերջո ստեղծել են արվեստի մի հավաքածու, որի հիման վրա էլ Լոնդոնում բացվել է Դալիչի պատկերասրահը։

## Տես նաև
* Մորիս բարոնետներ

## Ծանոթագրություններ

Կատեգորիա:1814 մահեր